Victoria Silvstedt

Karen Victoria Silvstedt (rođen 19. septembar 1974) je švedska manekenka, televizijska voditeljica, glumica i pjevačica.

 Biografija 
Silvstedt je rođena na sjeveru Švedske. Odrasla je u petočlanoj porodici, uz oca i majku je imala i stariju sestru po imenu Veronica, te mlađeg brata. Kao dijete je voljela konjički sport i sanjala o tome da će postati veterinarka.

Silvstedtin otac je bio kapetan lokalnog skijaškog tima, a sama Victoria je počela trenirati alpsko skijanje u dobi od pet godina. S vremenom je postala član švedske skijaške reprezentacije i osvojila četvrto mjesto na švedskom juniorskom prvenstvu u alpskom skijanju. Međutim, ozljeda ramena je natjerala da prekine sportsku karijeru.

 Karijera 
 Karijera kao manekenka 
Silvstedt se takmičila za Miss Švedske 1993. godine i pobijedila. Naredne godine je predstavila svoju zemlju u takmičenju za Miss World, te ušla među finaliste. U 1994. godine je počela karijeru u visokoj modi u Parizu, radeći za razne firme, uključujući Chanel, Christian Dior, Givenchy, Loris Azzaro, Valentino i Giorgio Armani.

U decembru 1996. je bila odabrana da bude Playmate mjeseca u magazinu Playboy. Kasnije je izabrana kao Playmate u 1997. godine. Silvstedt je nastavila karijeru međunarodnog modela, te su se njene snimke pojavljivale u časopisima kao FHM, Glamour, GQ, Maxim i Vanity Fair.

 Karijera kao pjevačica 
U 1999. godine je snimila album pod nazivom Girl on the Run, sa hit singlovima "Rocksteady Love", "Hello Hey" i "Party Line". Silvstedt objavljuje u 2010. godine svoju četvrtu singl pod nazivom "Saturday Night". Silvstedt je rekla kako voli pjevanje, ali je njoj to samo hobi, te da ne misli da bi se njemu mogla u potpunosti posvetiti i od toga učiniti karijeru.

 Karijera kao glumica 
Silvstedt je također nastupala kao glumica, i pojavila se u nekim televizijskim serijama kao što su Melrose Place. Nastupila je u holivudskim filmovima BASEketball (1998), The Independant (2000), Out Cold (2001) i Boat Trip (2002) gdje je tumačila lik švedske plavuše. Silvstedt je također glumila u filmovima i televizijskim serijama u raznim evropskim zemljama posebno u Italiji. Kao jedna od vodećih glumica, ona se pojavila u italijanskim filmovima.

 Televizijska voditeljica 
Silvstedt je nastupala kao TV-voditeljica širom svijeta od 1990te. Ona je vodila zabavne emisije kao i dodjele nagrade. Silvstedt od 2006. godine radi kao voditeljica TV-kviza Kolo sreće u Francuskoj i Italiji, i ona dijeli svoje vrijeme između Pariza i Rima. U 2010. godine je postala voditeljicom vlastite TV-emisije Sport by Victoria. U njemu je predstavljala razne razne zimske sportove, i to na engleskom i francuskom jeziku.

 Reality televizija 
Nastupila je u reality emisiji Victoria Silvstedt: My Perfect Life, koji je emitiran u Velikoj Britaniji, Latinskoj Americi, Australiji i SAD. Prva sezona obuhvata njen lični život i rad život, a sljede nastupi u Monaku, Parizu, Rimu, Londonu, Helsinkiju, Stockholmu, Los Angelesu i New Yorku. Silvstedt posjećuje svoju porodicu u sjevernoj Švedskoj, gdje je odrasla.

 Privatni život 
Silvstedt se upoznala sa Chris Wragge u 1997 godine. Oni su se zaručili krajem 1998. godine i vjenčali u 2000. godine. Živjeli su u Kaliforniji i Houstonu nekoliko godina, prije selidbe u New Yorku u 2004. godine. Od 2007. godine žive odvojeno, ali se nisu razveli.

Victoria Silvstedt tečno govori švedski, francuski, engleski i italijanski.

 Obilježja 
Visina : 1,79 m

Težina : 64 kg

Boja kose : plava

Boja očiju : plava

Mjere : 36D-25-37

 Diskografija 
 Studijski albumi 
Girl on the Run (1999)

 Singlovi 
Hello Hey (1999)
Rocksteady Love (1999)
Party Line (2000)
Saturday Night (2010)

 Filmografija 
BASEketball (1998)
Beach Movie (1998)
Melrose Place (TV-serija) (1999)
The Independent (2000)
Ivans XTC (2000)
Cruel Game (2001)
Out Cold (2001)
Boat Trip (2002)

 Vanjski linkovi 

 Službena stranica 


Kategorija:Rođeni 1974.
Kategorija:Švedske pjevačice
Kategorija:Švedske glumice